President Toomas Hendrik Ilves ja Evelin Ilves andsid täna õhtul Hollandi kuninganna Tema Majesteet Beatrixi auks Tallinnas Mustpeade majas piduliku õhtusöögi. Vaata pilte SIIT!
Kuningliku külalise auks korraldatud õhtusöögil oli teiste seas näha Arnold ja Ingrid Rüütlit ning Tallinna linnapea Edgar Savisaart, kes sedapuhku oli tulnud peole ilma kaasata.
Hollandi kuninganna Tema Majesteet Beatrix jõudis täna kella kahe ajal Eestisse kolmepäevasele visiidile.
Homme külastab kuninganna Beatrix Tallinna raekoda ning kohtub linnapea Edgar Savisaarega. Seejärel teeb kuninganna vanalinnas jalutuskäigu ning kõnnib raekoja juurest Pikale tänavale.
Samuti osaleb ta Eesti arhitektuurimuuseumis toimuval linna arenguteemalisel esitlusel ning külastab Kumu kunstimuuseumi ja Tallinna tehnoloogiaparki Tehnopol.
Õhtul külastab kuninganna Rahvusooper Estoniat.
Reedel käib Beatrix Kuressaares, kus lisaks raekoja külastusele istutab ta puu Kuressaare piiskopilinnuse parki ning jalutab sealt linnusesse.